ໃນລະຫວ່າງ ວັນທີ 9-11 ພະຈິກ 2015, ຢູ່ທີ່ຫ້ອງປະຊຸມເຮືອນຮັບແຂກ ກະຊວງແຮງງານ ແລະ ສະຫວັດດີການສັງຄົມ ໄດ້ມີພິທີເປີດກອງປະຊຸມສຳມະນາກ່ຽວກັບວຽກງານປະກັນສັງຄົມ ພາຍໄຕ້ການເປັນປະທານຂອງ ທ່ານ ທ່ານ ບຸນຍອດ ຈັນທະວອນ
ຮອງຜູ້ອຳນວຍການ ຫກປຊ ພ້ອມຄະນະ, ມີບັນດາທ່ານຫົວໜ້າພະແນກການ ຫກປຊ, ບັນດາຫົວໜ້າສູນບໍລິການປະກັນສັງຄົມຂັ້ນແຂວງ ແລະ ພະນັກງານວິຊາການເຂົ້າຮ່ວມ.
ຈຸດປະສົງໃນການຈັດກອງປະຊຸມໃນຄັ້ງນີ້ ກໍ່ເພື່ອເຜີຍແຜ່ບັນດານິຕິກຳ, ແບບແຜນການດຳເນີນງານ ພ້ອມທັງປືກສາຫາລື ແລະ ແລກປ່ຽນບົດຮຽນ ໃນການຈັດຕັ້ງປະຕິບັດວຽກງານປະກັນສັງຄົມ ຢ່າງເປັນເອກະພາບ ແລະ ລວມສູນ ໃນຂອບເຂດທົ່ວປະເທດ ໃນນີ້ ທ່ານ ບຸນຍອດ ຈັນທະວອນ ຮອງຜູ້ອຳນວຍການ ຫກປຊ ໄດ້ລາຍງານສະພາບລວມໃນການຈັດຕັ້ງປະຕິບັດວຽກງານ ພາຍຫຼັງທີ່ໄດ້ໂຮມຕົວຂອງສອງລະບົບເຂົ້າກັນ ກໍ່ຄື ອາດີດ ອົງການປະກັນສັງຄົມແຫ່ງລັດ (ອປລ) ແລະ ອາດີດ ອົງການປະກັນສັງຄົມ (ອປສ) ໂດຍສະເພາະແມ່ນວຽກງານປະຊາສຳພັນ, ວຽກງານທະບຽນ-ເງິນສົມທົບ, ວຽກງານອຸດໜູນ, ວຽກງານບັນຊີ-ການເງິນ, ການຄຸ້ມຄອງບໍລິຫານ-ແຜນການ, ຂໍ້ມູນຂ່າວສານ ແລະ ວຽກງານກວດສອບ;
ກອງປະຊຸມດັ່ງກ່າວໄດ້ດຳເນີນໄປເປັນເວລາ 5 ວັນ ໂດຍມີບັນດາພະແນກການ ຫກປຊ ຂຶ້ນນຳສະເໜີວຽກງານຂອງຕົນ, ຈາກນັ້ນກໍ່ໄດ້ມີການປະກອບຄຳເຫັນ ແລະ ແລກປ່ຽນບົດຮຽນເຊິ່ງກັນ ຢ່າງກົງໄປກົງມາ